किसानों को सहुलियत देने के लिए सिंधवा नहर में पूरा वर्ष आए पानी
लुधियाना,मोगा, फिरोजपुर जिलों के किसानों को नहरी पानी की सहूलियत देने के लिए सरकार सिंधवा नहर में दूसरी नहरों की तरह पूरा साल पानी छोड़े। मौजूदा समय में पानी पर लगाई पाबंदी वापिस ली जाए। उक्त मांग भारतीय किसान यूनियन लक्खोवाल के प्रदेश उपाध्यक्ष भूपिंदर सिंह महेश्री सूरत सिंह कादरवाला मोगा यूनिट के अध्यक्ष जसवंत सिंह जैमलवाला महासचिव जगतार सिंह चोटियां खुद ने डिप्टी कमिश्नर को ज्ञापन सौंपते हुए कहीं। भूपिंदर महेश्री ने बताया कि सरकार द्वारा मोगा जिले को डार्क जोन घोषित किया हुआ है। इसलिए मोगा जिले की जमीन को सिंचाई के लिए नहरी पानी की पूरा साल जरूरत रहती है लेकिन सिंधवा नहर का लगातार साल भर चलने के कारण किसानों को सिंचाई के लिए भारी मुश्किलों का सामना करना पड़ता है। दूसरी नहरों की तरह सिंधवा नहर में बराबर का पानी पूरा साल छोड़ा जाना चाहिए। इस अवसर पर जसवंत सिंह, कुलवंत सिंह, सूरत सिंह, सुलखण सिंह, इकबाल सिंह,मेजर सिंह, मोहन सिंह, गुरबचन सिंह, मनजीत सिंह, अंग्रेज सिंह, पाल सिंह, मलकीत सिंह, जगरूप सिंह आदि उपस्थित थे।
डीसी को ज्ञापन के बाद जानकारी देते भाकियू लक्खोवाल के सदस्य।
hin_Deva hin_Deva hin_Deva